ZAPISNIK ŽUP. PASTORALNEGA SVETA, Vipavski Križ, 21. 9. 2026

1. Duhovna misel
Srečanje smo začeli s premišljevanjem ob branju odlomka iz Mojzesove knjige. Člani ŽPS smo, kot so bili sodniki za Mojzesa, župnikovi najtesnejši sodelavci. Poslani smo, da med župljane prinašamo tisti ritem in smer, ki jo pastir - župnik želi hoditi.
2. Pregled zapisnika in pogled nazaj
Pregledali smo zapisnik zadnjega srečanja:
- Šagre in slovesnosti so potekale lepo in kot smo se dogovorili. 
- Srečanje za starejše je bilo junija v kapeli v Plačah. Ker je bilo zelo malo ljudi, bi mogoče vnaprej zopet poskusili imeti srečanje v začetku adventa v samostanski cerkvi.
- Predvajanje filma Naša kri bo v Stomažu 7. 11. ob 19. uri v dvorani. Na Cesti pa se bo film predvajalo enkrat kasneje.
3. Volitve tajnika ŽPS in predstavnika za Dekanijski pastoralni svet
Tajnica ŽPS bo Anka Ilc.
Predstavnica za Dekanijski pastoralni svet bo Anita Simonič.
4. Srečanje za starše veroučencev – petek, 25. 9. 2026
Srečanje za starše, z naslovom Vera se začne doma, bo ob 19. uri v samostanski cerkvi. Srečanje bo vodil duhovnik Marko Čižman.
5. Mesec oktober – molitev rožnega venca
Molitev rožnega venca bo potekala po vaseh kot prejšnja leta in sicer:
- V kapeli Lurške Marije v Plačah od ponedeljka do petka ob 19. uri .
- V Dobravljah 20 minut pred sveto mašo.
- V Malih Žabljah vsak dan pri kapelici – se bodo dogovorili za uro.
- Na Cesti vsak dan – kot prejšnja leta – se bodo dogovorili.
- V Velikih Žabljah vsak dan v župnišču ob 18. 00 uri, ob četrtkih in nedeljah pa po končani sveti maši v cerkvi.
- V  Stomažu vsak dan v cerkvi ob 18. 00 uri, ob torkih pred sveto maši, ob nedeljah pa po končani sveti maši.
- V Vipavskem Križu vsak dan pol ure pred jutranjo sveto mašo.
6. Šagra v samostanski cerkvi – nedelja, 4. 10. 2026
Obe sveti maši bosta v samostanski cerkvi z ofrom za potrebe bratov in samostana.
7. Šagra v Malih Žabljah – nedelja, 4. 10. 2026
Začetek procesije z Marijinim kipom bo ob 15. uri pri kapelici rožnovenske Marije. Nato se bo procesija nadaljevala mimo sv. Krištofa, mimo križa in končala pri kapelici.
8. Župnijsko romanje na Sveto goro – nedelja, 18. 10. 2026
Sveta maša na Sveti gori bo ob 10. uri. V župniji bo sv. maša samo ob 7. uri v samostanski cerkvi. Organizira se tudi nočno peš romanje. Start peš romanja bo v Dobravljah ob polnoči. 
9. Praznik Vseh svetih – 1. 11. in molitev za rajne
Blagoslov grobov:
- Vipavski Križ – ob 14. uri – na pokopališču.
- Dobravlje – ob 15. 30 uri – na pokopališču.
- Stomaž – ob 14. uri – v cerkvi in nato se gre na pokopališče.
- Velike Žablje – po končani sveti maši, ki bo ob  8. 30  uri.
Molitev za rajne:
- Vipavski Križ – ob 18. uri v samostanski cerkvi.
- Velike Žablje – ob 18. uri v cerkvi.
10. Zahvalna nedelja in srečanje jubilantov – nedelja, 8. 11. 2026
Sveta maša bo v Vipavskem Križu. Jubilantom bodo poslali vabila. Po končani sveti maši bo še pogostitev za jubilante.
11. Obnovitvena dela
- V Vel. Žabljah so okrog cerkve postavili nove tlakovce.
- Kapela v Plačah pušča in bo potrebna sanacija.
- Župnijsko cerkev se bo temeljito pregledalo in skušalo poiskati rešitev za vlago.
12. Razno
- Bratje prosijo, če bi kakšna gospodinja bila pripravljena prevzeti kuhanje za enkrat v tednu – ob torkih. 
- Slavljenje za družine bo 6. 11. ob 19. uri v samostanski cerkvi.
- Praznovanje sv. Cecilije bo letos v Vel. Žabljah, v četrtek, 19. 11. 
Ob 17. 30 bo sv. maša, po njej pa pogostitev in druženje vseh pevcev v dvorani.
- Odbor za romanja bo zbral predloge za župnijsko romanje.
- Knjižica o krašenju cerkve je v vsaki cerkvi, bo pa tudi na župnijski spletni strani.
-  V vseh cerkvah naše župnije se bo molilo novo molitev za župnijo.
- Mlada Karitas letos praznuje 10. letnico delovanja. Praznovanje ob tej obletnici bo 16. 10. v Vip. Križu. Ob 17. 00 uri bo sv. maša, ki jo bo daroval škof Peter Štumph, ob 18. 30 pa bo v dvorani na Cesti dobrodelna prireditev s srečolovom. Kako deluje Mlada Karitas pa se bo predstavilo tudi mladim in birmancem.
- V Velikih Žabljah so za servisirat orgle.

Tajnica ŽPS: Anka Ilc                                                       zapisala: Erna Kalin     
